《入山》
宋代·叶茵

到来非俗境，一片隐心生。
晓雾沈山色，春禽和水声。
逢人多古貌，对语率真情。
同在无怀世，炉熏答圣明。

作者简介：吴江笠泽人，字景文。不慕荣利，萧闲自放，名其所居曰“顺适堂”，与徐玑、林洪相唱和。其诗闲雅清矫，与魏野、林逋风格相近，如《古意》、《竹风水月》等多为淡泊清雅之作。著《顺适堂吟稿》五卷。